विधायक की पहल पर बनेंगी 5 सड़कें
इन पांच सड़कों का होगा निर्माण
मगरखेड़ी-बामंदी मुख्य मार्ग से निमबैड़ी तक 1.5 किमी। कसरावद-खरगोन मुख्य मार्ग से नवलपुरा सड़क 3 किमी। सिपटान से महलबैड़ी सड़क करीब 3 किमी। उटावद से कालीकराय करीब 4 किमी। बिटनेरा-गोगावां मार्ग से बड़िया सहेजला सड़क 3 किमी सड़क निर्माण होगा।
भास्कर संवाददाता | कसरावद
कसरावद विधानसभा क्षेत्र में पांच नई ग्रामीण सड़कों का निर्माण जल्द किया जाएगा। विधानसभा क्षेत्र के मगरखेड़ी-बामंदी, निमबैड़ी, नवलपुरा, सिपटान-महलबैड़ी, उटावद-कालीकराय सड़क निर्माण की घोषणा ग्रामीण विकास मंत्री गोपाल भार्गव ने की है। इस संबंध में क्षेत्रीय विधायक सचिन यादव ने विधानसभा में ग्रामीण सड़कों के निर्माण के लिए प्रश्न उठाए थे।
विधायक सचिन यादव ने विधानसभा में क्षेत्र की गांव में आवागमन सुविधा को सुगम बनाने के लिए प्रश्न उठाए थे। क्षेत्र की महत्वपूर्ण 5 सड़कों के निर्माण की मांग की थी। सवाल के जवाब में पंचायत एवं ग्रामीण विकास मंत्री गोपाल भार्गव ने पांच सड़कों के निर्माण की घोषणा की है।
जन्मदिन पर एक पौधा जरूर लगाएं
बिस्टान | मनुष्य को जीवन में बड़ा बनना है तो परमार्थ सेवा जरूरी है। इसी में स्वार्थ भी है, बिना स्वार्थ के आज कोई काम नही करता।
यह बात गुरुवार की शाम समाजसेवी मांगीलाल वर्मा ने नन्हेश्वर महादेव वनवासी आश्रम में हुए प्रेरणा उत्सव में कही। वर्मा ने प्रदर्शनी के माध्यम से आश्रम के बच्चों को जीवन जीने की कला व बीमारियों से बचने की जानकारी दी। उन्होंने बताया ज्यादा पानी पीकर भी निरोगी रहा जा सकता है। पर्यावरण बचाने के साथ जन्मदिन पर एक पौधा जरुर लगाने को कहा। बच्चों ने कहानियां, गीत भजन व देश भक्ति गीत प्रस्तुत किए। वर्मा ने बच्चों को पुरस्कार भी बांटे। मुख्य आतिथि अनकवाड़ी उपसरपंच पदम् पटेल, संयोजक महेश दीक्षित, विजय गुप्ता व आश्रम स्टाफ मौजूद था।
hin_Deva hin_Deva awa_Deva npi_Deva hin_Deva hin_Deva hin_Deva hin_Deva hin_Deva